62019TO0141_INF
Sklep Splošnega sodišča (četrti senat) z dne 6. maja 2020 – Sabo in drugi/Parlament in Svet
(Zadeva T‑141/19)
„Ničnostna tožba – Okolje – Energija – Direktiva (EU) 2018/2001 – Vključitev gozdne biomase med obnovljive vire energije – Neobstoj posamičnega nanašanja – Nedopustnost“
1.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Posamično nanašanje – Merila – Direktiva, ki opredeljuje skupen okvir za spodbujanje energije iz obnovljivih virov in določa cilj zmanjšanja emisij toplogrednih plinov – Tožba posameznikov, ki se sklicujejo na kršitev temeljnih pravic – Neobstoj posamičnega nanašanja – Nedopustnost
(člen 263, četrti odstavek, PDEU; Direktiva Evropskega parlamenta in Sveta 2018/2001)
(Glej točke od 24 do 27 in od 29 do 34.)
2.
Temeljne pravice – Pravica do učinkovitega sodnega varstva – Nadzor zakonitosti aktov Unije – Pravila za izvajanje – Varstvo te pravice s strani sodišča Unije ali s strani nacionalnih sodišč glede na pravno naravo izpodbijanega akta – Možnost uporabe ničnostne tožbe ali predloga za sprejetje predhodne odločbe za presojo veljavnosti
(členi 263, 267 in 277 PDEU; Listina Evropske unije o temeljnih pravicah, člen 47)
(Glej točke od 41 do 43.)
3.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Razlaga contra legem pogoja v zvezi z nujnostjo posamičnega nanašanja – Nedopustnost
(člen 263, četrti odstavek, PDEU)
(Glej točki 44 in 45.)
Predmet
Predlog na podlagi člena 263 PDEU za razglasitev delne ničnosti Direktive (EU) 2018/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov (UL 2018, L 328, str. 82) v delu, v katerem med obnovljive vire energije vključuje gozdno biomaso.
Izrek
1.
Tožba se kot nedopustna zavrže.
2.
Postopek s predlogi za intervencijo, ki so jih vložili Komisija, U. S. Industrial Pellet Association, Stichting Dutch Biomass Certification in Stichting RBCN (Rotterdam Biomass Commodities Network), se ustavi.
3.
Peter Sabo in druge tožeče stranke, katerih imena so navedena v prilogi, nosijo svoje stroške in plačajo stroške, ki sta jih priglasila Evropski parlament in Svet Evropske unije.
4.
Komisija, U. S. Industrial Pellet Association, Stichting Dutch Biomass Certification in Stichting RBCN (Rotterdam Biomass Commodities Network) nosijo vsak svoje stroške v zvezi s predlogi za intervencijo.